CELEX: 62009TB0392
Language: mt
Date: 2011-03-02 00:00:00
Title: Kawża T-392/09 R: Digriet tal-President tal-Qorti Ġenerali tat- 2 ta’ Marzu 2011 — 1. garantovaná vs Il-Kummissjoni ( “Proċeduri għal miżuri provviżorji — Kompetizzjoni — Deċiżjoni tal-Kummissjoni li timponi multa — Garanzija bankarja — Talba għas-sospensjoni tal-eżekuzzjoni — Fumus boni juris — Dannu finanzjarju — Ċirkustanzi eċċezzjonali — Urġenza — Bilanċ ta’ interessi — Sospensjoni parzjali u kundizzjonali” )

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/20
            
         Digriet tal-President tal-Qorti Ġenerali tat-2 ta’ Marzu 2011 — 1. garantovaná vs Il-Kummissjoni
   (Kawża T-392/09 R)
   (Proċeduri għal miżuri provviżorji - Kompetizzjoni - Deċiżjoni tal-Kummissjoni li timponi multa - Garanzija bankarja - Talba għas-sospensjoni tal-eżekuzzjoni - Fumus boni juris - Dannu finanzjarju - Ċirkustanzi eċċezzjonali - Urġenza - Bilanċ ta’ interessi - Sospensjoni parzjali u kundizzjonali)
   2011/C 152/36
   Lingwa tal-kawża: l-Ingliż
   
      Partijiet
   
   
      Rikorrenti: 1. garantovaná a.s. (Bratislava, is-Slovakkja) (rappreżentanti: inizjalment minn M. Powell, solicitor, A. Sutton u G. Forwood, barristers, sussegwentement minn M. Powell u G. Forwood)
   
      Konvenuta: Il-Kummissjoni Ewropea (rappreżentanti: J. Bourke u N. von Lingen, aġenti)
   
      Suġġett
   
   Talba għas-sospensjoni tal-eżekuzzjoni tad-Deċiżjoni tal-Kummissjoni C(2009) 5791 finali, tat-22 ta’ Lulju 2009, dwar proċedura skont l-Artikolu 81 [KE] u l-Artikolu 53 tal-Ftehim ŻEE (Każ COMP/F-1/39.396 — Reaġenti abbażi ta’ karbur tal-kalċju u ta’ manjesju għall-industriji tal-azzar).
   
      Dispożittiv
   
   
               (1)
            
            
               It-talba għal intervent ta’. Jaroslav Červenka, Milan Hošek, Roman Murar, Adrián Vološin, Milan Kasanický u Peter Fratič hija miċħuda.
            
         
               (2)
            
            
               L-obbligu fuq ir-rikorrenti, 1. garantovaná a.s.,li tipprovdi favur il-Kummissjoni Ewropea garanzija bankarja sabiex tevita l-irkupru immedjat tal-multa imposta fuqha permezz tal-Artikolu 2 tad- Deċiżjoni tal-Kummissjoni C(2009) 5791 finali, tat-22 ta’ Lulju 2009, dwar proċedura skont l-Artikolu 81 [KE] u l-Artikolu 53 tal-Ftehim ŻEE (Każ COMP/F-1/39.396 — Reaġenti abbażi ta’ karbur tal-kalċju u ta’ manjesju għall-industriji tal-azzar) huwa sospiż sakemm iseħħ l-ewwel miż-żewġ avvenimenti li ġejjin:
               
                           —
                        
                        
                           meta jimmatura s-self fit-tul fil-11 ta’ Lulju 2012;
                        
                     
                           —
                        
                        
                           id-deċiżjoni tas-sentenza li ttemm il-kawża prinċipali;
                        
                     u bil-kundizzjoni li:
               
                           —
                        
                        
                           min-notifika ta’ dan id-digriet, ir-rikorrenti ma tistax titrasferixxi, la direttament u lanqas indirettament, is-sehem tagħha fis-sussudjarja tagħha G1 Investment Ltd mingħajr awtorizzazzjoni minn qabel tal-Kummissjoni;
                        
                     
                           —
                        
                        
                           f’terminu ta’ xahar min-notifika ta’ dan id-digriet, ir-rikorrenti tippreżenta bil-miktub lill-President tal-Qorti Ġenerali l-ftehim li jipprovdi li s-sussidjarja tagħha G1 Investment u s-sussidjarja ta’ din tal-aħħar, ma jistgħux jitrasferixxu l-attivi tagħhom lil terz mingħajr awtrorizzazzjoni minn qabel tal-Kummissjoni;
                        
                     
                           —
                        
                        
                           min-notifika ta’ dan id-digriet, ir-rikorrenti tħallas lill-Kummissjoni s- somma ta’ EUR 2,1 miljuni;
                        
                     
                           —
                        
                        
                           f’terminu ta’ xahar min-notifika ta’ dan id-digriet, u sussegwentement kull tliet xhur sad-deċiżjoni tas-sentenza fil-kawża prinċipali, jew f’kull avveniment li jista’ jkollu influwenza fuq il-kapaċità futura li tħallas il-multa imposta, ir-rikorrenti tippreżenta bil-miktub lill-Kummissjoni rapport dwar l-iżvilupp tat-attivi tagħha, u b’mod iktar partikolari tal-investiment fit-tul tagħha.
                        
                     
         
               (3)
            
            
               L-ispejjeż huma rriżervati.